Perlų salos
Perlų salos (isp. Archipiélago de las Perlas) − salynas Ramiajame vandenyne, Panamos įlankoje, 70 km į pietryčius nuo Panamos miesto. Perlų salos priklauso Panamai. Salyne yra 183 salos: bendras jų plotas ~400 km². Didžiausia sala − Rėjus (~200 km²), kurioje yra perlų gavybos centras. Kontadoro sala yra populiarus kurortas. Kitos salos yra mažiau žinomos, o dauguma iš jų net neturi pavadinimų. Dalis salų yra apsuptos rifų. Visus metus oro temperatūra laikosi tarp +20 °C ir + 30 °C.